Skupnost v okviru svojih pristojnosti izvaja ukrepe, ki se nanašajo na gospodarsko, finančno in tehnično sodelovanje s tretjimi državami. Takšni ukrepi dopolnjujejo ukrepe, ki jih izvajajo države članice in so skladni z razvojno politiko Skupnosti.

Agencija upravlja glavne programe pomoči v Srbiji in Črni gori (Republika Srbija, Kosovo in Republika Črna gora) ter v Nekdanji jugoslovanski republiki Makedoniji (FYROM). Upravičenci so lahko države, organi, ki jih upravljajo ZN, zvezni, regionalni in lokalni organi, javni in polzasebni organi, socialni partnerji, organizacije za podporo podjetništvu, zadruge, vzajemne družbe, dobrodelne organizacije, fundacije in nevladne organizacije.

Po operativnih centrih (glavni razvoj):

KOSOVO: (a) zagonske podpore, posojila, usposabljanje in podjetniško svetovanje za mala podjetja manjšin in povratnikov; (b) podpora za privatizacijo; (c) obnova območnega centralnega ogrevanja (na severu) ter zgradb za ravnanje z odpadki in za distribucijo vode (na jugu) Mitrovice; (d) izboljšanje upravljanja mej/razmejitvenih črt; (e) vzpostavitev novega sistema za načrtovanje javnih naložb; (f) strokovni nasveti in usposabljanje za kosovsko skupščino; (g) podpora za Ministrstvo za pravosodje in Ministrstvo za notranje zadeve ter za Statistični urad; (h) izboljšave na področju okolja, vključno z izgradnjo regionalne deponije v Prištini; (i) podpora pri oblikovanju osnutka načrta za razvoj podeželja na Kosovu.

SRBIJA: (a) osnutki zakonov v okviru reforme javne uprave; (b) dostava opreme mejni policiji; (c) dokončanje visokokakovostnega laboratorija za DNK; (d) obnova in dostava opreme sodiščem; (e) program sanacije za bolnišnice; (f) ustvarjanje novih delovnih mest zahvaljujoč posojilom iz sklada za kredite obratnih sredstev; (g) pomoč pri izobraževanju za podjetja; (h) regionalni izobraževalni centri za odrasle; (i) programi gospodarskega razvoja za najrevnejše občine; (j) predaja novih mejnih prehodov z Madžarsko in Hrvaško; (k) obnova občinske infrastrukture; (l) reforma statističnega urada; (m) podpora upravljanju z neposrednimi tujimi naložbami; (n) podpora ranljivim skupinam, vključno z begunci in razseljenimi osebami; (o) dokončanje projektov za obnovo elektrarn; (p) namestitev zračnega filtra v elektrarni Kostolac.

ČRNA GORA: (a) izgradnja mednarodnega letališča v Podgorici in obnova letališča v Tivatu; (b) osrednja informacijska podatkovna zbirka Ministrstva za notranje zadeve; (c) podpiranje Agencije za upravljanje človeških virov; (d) nova direkcija za ceste in prometni zakoni; (e) razdelitev/prestrukturiranje podjetja za dobavo električne energije, strategija za energetsko učinkovitost; (f) ustanovitev Agencije za varstvo okolja; (g) zagotavljanje strokovnega znanja o upravljanju podjetjem; (h) podpiranje Pravosodnega centra za usposabljanje; (i) reforma zaporov; (j) podpora za osnutek strategije za razvoj kmetijstva in podeželja.

NEKDANJA JUGOSLOVANSKA REPUBLIKA MAKEDONIJA: (a) pomoč pri krepitvi in ustvarjanju novih institucij javne uprave (npr. Nacionalni statistični urad, enota „civilna družba“ v Generalnem sekretariatu; Urad za javna naročila); (b) podpora za razvoj trga elektronskih komunikacij; (c) podpora reformi policije, vključno z obnovo policijske akademije; (d) podpora preprečevanju pranja denarja in obnova prvostopenjskega sodišča v Skopju; (e) odprtje novega nacionalnega fitosanitarnega laboratorija; (f) izgradnja nacionalnega centra za koordinacijo obvladovanja mej; (g) pomoč občinam pri decentralizaciji; (h) posodobitev občinske infrastrukture; (i) usposabljanje državnih uradnikov iz skupnosti manjšinskega prebivalstva; (j) vodstveno usposabljanje za mala in srednja podjetja.